CELEX: 32014R1397
Language: et
Date: 2014-10-22 00:00:00
Title: Komisjoni delegeeritud määrus (EL) nr 1397/2014, 22. oktoober 2014 , millega muudetakse määrust (EL) nr 318/2013, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018  EMPs kohaldatav tekst

30.12.2014   
            
            
               ET
            
            
               Euroopa Liidu Teataja
            
            
               L 370/42
            
         KOMISJONI DELEGEERITUD MÄÄRUS (EL) nr 1397/2014,
   22. oktoober 2014,
   millega muudetakse määrust (EL) nr 318/2013, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses (1), eriti selle artikli 7a lõiget 4,
   ning arvestades järgmist:
   
               (1)
            
            
               Komisjoni määrusega (EL) nr 318/2013 (2) võeti vastu tööjõu valikvaatluse lisaküsimustike programm aastateks 2016–2018. Selles on iga lisaküsimustiku kohta kindlaks määratud objekt, vaatlusperiood, valimi suurus ja tulemuste edastamise tähtaeg.
            
         
               (2)
            
            
               Kooskõlas Euroopa Parlamendi ja nõukogu määrusega (EL) nr 545/2014 (3) on kõnealuses programmis iga lisaküsimustiku kohta kindlaks määratud ka loend ja eriteabe valdkonna kirjeldus („ala-lisaküsimustikud”).
            
         
               (3)
            
            
               Selleks et tagada määruse (EL) nr 318/2013 kooskõla muudetud määrusega (EÜ) nr 577/98, peaks esimesena nimetatud määrusesse lisama iga ala-lisaküsimustiku nime ja kirjelduse.
            
         
               (4)
            
            
               Määrust (EL) nr 318/2013 tuleks seega vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 318/2013 lisa asendatakse käesoleva määruse lisa tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 77, 14.3.1998, lk 3.
   
      (2)  Komisjoni määrus (EL) nr 318/2013, 8. aprill 2013, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018 (ELT L 99, 9.4.2013, lk 11).
   
      (3)  Euroopa Parlamendi ja nõukogu määrus (EL) nr 545/2014, 15. mai 2014, millega muudetakse nõukogu määrust (EÜ) nr 577/98 tööjõu valikvaatluse korraldamise kohta ühenduses (ELT L 163, 29.5.2014, lk 10).
   
      LISA
      
         
            „LISA
            TÖÖJÕU VALIKVAATLUS
            Mitmeaastane lisaküsimustike programm
            1.   NOORED TÖÖTURUL
            
            
               Vaatlusperiood: 2016
            
               Alaküsimustikud (valdkonnad, mille kohta tuleb esitada üksikasjalikumat teavet):
            
            
                         
                     
                     
                        Alaküsimustik 1: haridus
                        Eesmärk: anda rohkem teavet noorte hariduse kohta ja teha kindlaks aspektid, mis tõenäoliselt mõjutavad nende karjääriväljavaateid.
                     
                  
                         
                     
                     
                        Alaküsimustik 2: tööotsimine
                        Eesmärk: saada teavet selle kohta, milline on noorte endi individuaalne lähenemine tööotsimisele ja millist abi nad tööotsimisel saavad; hinnata, kuidas noored ise tajuvad seda, kas nende haridustase vastab nende praeguse töökoha nõudmistele.
                     
                  2.   FÜÜSILISEST ISIKUST ETTEVÕTJA
            
            
               Vaatlusperiood: 2017
            
               Alaküsimustikud (valdkonnad, mille kohta tuleb esitada üksikasjalikumat teavet):
            
            
                         
                     
                     
                        Alaküsimustik 1: majanduslikult sõltuvad füüsilisest isikust ettevõtjad
                        Eesmärk: teha kindlaks inimesed, kes on majanduslikult sõltuvad füüsilisest isikust ettevõtjad. Sellel rühmal on ühiseid tunnuseid nii töötajate kui ka füüsilisest isikust ettevõtjatega, mistõttu on sinna kuuluvatel isikutel kahetine tööalane staatus.
                     
                  
                         
                     
                     
                        Alaküsimustik 2: füüsilisest isikust ettevõtjate töötingimused
                        Eesmärk: analüüsida füüsilisest isikust ettevõtjate töötingimusi ja füüsilisest isikust ettevõtjana töötamise peamiseid põhjuseid.
                     
                  
                         
                     
                     
                        Alaküsimustik 3: füüsilisest isikust ettevõtjad ja töötajad
                        Eesmärk: võrrelda füüsilisest isikust ettevõtjate ja töötajate suhtumist ja väljavaateid, nt tööga rahulolu taset.
                     
                  3.   TÖÖ JA PEREELU KOKKUSOBITAMINE
            
            
               Vaatlusperiood: 2018
            
               Alaküsimustikud (valdkonnad, mille kohta tuleb esitada lisateavet):
            
            
                         
                     
                     
                        Alaküsimustik 1: hooldamiskohustus
                        Eesmärk: teha kindlaks, mil määral mõjutab lastele ja muudele ülalpeetavatele isikutele mõeldud sobivate hooldeteenuste kättesaadavus inimeste tööjõus osalemist.
                     
                  
                         
                     
                     
                        Alaküsimustik 2: töökorralduse paindlikkus
                        Eesmärk: analüüsida tööl pakutava paindlikkuse suurust töö ja pereelu kokkusobitamise seisukohast.
                     
                  
                         
                     
                     
                        Alaküsimustik 3: karjäärikatkestused ja vanemapuhkus
                        Eesmärk: teha kindlaks karjäärikatkestused, mis on seotud laste või muude ülalpeetavate isikute hooldamisega, eelkõige vanemapuhkused, ning analüüsida nende kestust.”